ભરતસિંહ સોલંકી કહે છે, ગુજરાતનાં મધ્યમવર્ગે જે ભાજપને ખોબે ખોબે મત આપ્યા એટલું જ નહી ચૂંટણીફંડ પણ આપીને સત્તા આપી એ જ ભાજપે આજે મધ્યમવર્ગનાં પેટ પર લાત મારી છે. ગુજરાતની આ પ્રતિષ્ઠાભરી ચૂંટણીમાં આ જ મધ્યમવર્ગ તેની તાકાત બતાવશે અને ચૂંટણીની દિશા તે જ નક્કી કરશે. કૉંગ્રેસ પક્ષે મધ્યમવર્ગનો અવાજ બનવાની કોશિશ કરી છે. મોંઘવારીનું આંદોલન હોય કે ફિકસ પગારદારનો પ્રશ્ન હોય, કૉંગ્રેસે સરકાર સામે આંદોલનો કર્યા છે અને સરકાર સામે આંદોલન કરનારાને સપોર્ટ કર્યો છે.